 **ОБЩИНА ГУРКОВО**

**гр. Гурково 6199, обл. Ст. Загора, бул. “Княз Ал. Батенберг”3**

**тел.: КМЕТ – 04331/ 2260, ГЛ.СЧЕТОВОДИТЕЛ – 04331/ 2084,**

**e-mail:** [**obshtina@gurkovo.bg**](mailto:obshtina@gurkovo.bg)**, web:** [**http://www.gurkovo.bg**](http://www.gurkovo.bg)

**З** **А П О В Е Д**

**№ З - 236**

**гр.Гурково, 14.07.2023 г.**

На основание чл.44, ал.1, т.8 и ал.2 от Закона за местното самоуправление и местната администрация и чл.99б,ал.3 от Закона за гражданската регистрация и протокол за извършена проверка от 12 - 13.07.2023 г. на комисия, назначена с моя заповед № З - 228/06.07.23 г. по сигнал наС\*\*\*\* А\*\*\*\* П\*\*\*\*; Д\*\*\*\* П\*\*\*\* К\*\*\*\* и А\*\*\*\* П\*\*\*\* К\*\*\*\* – съсобственици на наследствен имот в гр. Гурково, ул. „Генерал Гурко“ № 26 с вх. К-1709/13.06.2023 г.

**Н А Р Е Ж Д А М:**

1.Да бъде заличена адресната регистрация по постоянен и настоящ адрес на лицето Р\*\*\*\* Т\*\*\* Е\*\*\* –ЕГН 8304227657, извършени на адрес гр. Гурково, ул. Ген. Гурко“ № 26, за които в протокола от 12 - 13.07.2023 г. (регистриран с входящ № К- 2048/14.07.2023 г. в деловодната система на община Гурково) на комисията, назначена с моя заповед № З-228/06.07.23 г. е установено, че са извършени в нарушение на чл.92 или чл.99а от Закона за гражданска регистрация.

**Мотиви:** Сега действащата разпоредба на чл. 92, ал. 3 от ЗГР /нова - ДВ, бр. 9 от 2011 г., изм. - ДВ, бр. 42 от 2012 г./ въвежда като изискване писмено съгласие на собственика, когато заявителят не е собственик, чрез декларация по образец, подадена лично пред органа по ал. 1, или с нотариална заверка на подписа, т. е. по аргумент на противното, при наличие на изрично несъгласие на собственика, каквото безспорно е налице в настоящия случай, адресната регистрация по постоянен и настоящ адрес на друго лице, което не е собственик на този имот, не живее на този адрес и собственикът на този имот не желае това лице да има регистрация по постоянен или настоящ адрес на този имот и да получава кореспонденцията си на този имот, би следвало да бъде заличена. Предишния собственик на имота дал съгласието с декларация по чл.92,ал.3 от ЗГР , но в случая е налице промяна на собствеността и новите собственици на имота изрично са заявили желанието си на лицето Р\*\*\*\* Т\*\*\*\* Е\*\*\*\* да бъде заличена адресната регистрация по ПА . Такава е логиката на закона и това е начинът за постигането на неговата цел - да се поддържа регистъра на населението по отношение на постоянния и настоящ адрес на лицето в актуално състояние, съответстващо на действителното фактическо положение, по аргумент от разпоредбите на чл. 90, ал. 1 във връзка с чл. 89 от ЗГР, тъй като адресът не е единствено мястото, където лицето живее или където то получава кореспонденцията си, а е предпоставка за упражняване на редица права, съответно е обстоятелство, от което зависи изпълнението на негови задължения.

От събраните по административната преписка доказателства не се установява адресът ул. „ Генерал Гурко “ № 26 в град Гурково да може да изпълнява предназначението и функциите на постоянен/настоящ адрес спрямо лицето Р\*\*\*\* Т\*\*\*\* Е\*\*\*\* , подлежащо на проверката, съгласно чл.93,ал.5 и ал.6 от ЗГР. В допълнение, комисията счита че същото лице не е изпълнило задължението си по чл.99,ал.1 от ЗГР.

2.За автоматизираното заличаване на адресните регистрации, извършени в нарушение на ЗГР, гл. специалист ГРАО в дирекция ОДУТИ при община Гурково, да изпрати по електронен път обобщена информация в структуриран вид, чрез съответното териториално звено „ Гражданска регистрация и административно обслужване“ на Главна дирекция „Гражданска регистрация и административно обслужване“ към Министерство на регионалното развитие и благоустройството, като използва приложните програмни средства, поддържащи регистъра на населението – Национална база данни „ Население“.

3.Копие от заповедта да се изпрати на ГД ГРАО чрез ТЗ ГРАО – Стара Загора.

4. Да бъдат уведомени чрез съобщение на интернет страницата на Община Гурково и писмено лицата, чиито адресни регистрации са заличени и имат известен адрес. Да се уведомят лицата, чиято адресна регистрация по постоянен адрес е заличена за подмяна документите за самоличност в едномесечен срок.

Настоящата заповед подлежи на оспорване по реда на АПК пред Административен съд град Стара Загора в 14-дневен срок.

На основание чл.92,ал.14 от ЗГР обжалването не спира изпълнението.

Заповедта да се сведе до знанието на заинтересованите служители – за сведение и изпълнение.

Контрол по изпълнение на заповедта възлагам на Магдалена Панева – секретар на община Гурково.

**МАРИАН ЦОНЕВ**

*Кмет на община Гурково*

*Съгласувал:*

*адв. Моника Динева – юрист на община Гурково*